《水调歌头 端州阅江楼送方子顺入都》
清代·程颂万

楼上与君别，无奈荔枝何。西江一条组练，飞艇出牂柯。

此去日边万里，倚遍阑干千尺，斜日蜑娘歌。三两醉中事，醒后记无多。

江山好，文字福，两消磨。朝云肯来相伴，便略似东坡。

烧投木棉城郭，湿透黄梅节候，送子去滹沱。安得五色蝶，驮我入浮罗。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。